  Туспуктэм: Константин Вознесенских Майя Бывальцева Ижысь школаын ыбылӥськон дыръя сӧсыртэм 67 аресъем кышномурт Москваысь эмъюртын кулӥз. Со сярысь 8-тӥ шуркынмонэ Удмуртиысь тазалыкез утёнъя министерстволэн пресс-службаез ивортӥз. Секыт сӧсыртэм кышномуртэз 27-тӥ куарусёнэ хирургияя Вишневский нимо йӧскаылк эм центре нуизы вал. Эмчиос та дырозь солэн улонэз понна нюръяськизы, но утьыны ӧз быгатэ. Удмуртиысь тӧрлыкъёс кышномуртлэн ӵыжы-выжыосызлы вань кулэ юрттэт сётозы. Москваысь эмъюртъёсын ньыль пиналъёс эмъясько на. Ижысь эмъяськонниосы шедем муртъёс ваньзы доразы ни. Тодэ вайытом, Ижкарысь 88 номеро школаын шимес учыр 26-тӥ куарусёнэ луиз. Йыртэмась 17 адямиез быдтӥз, 23 мурт эмъяськонниосы шедиз, со пӧлысь 15-сэ Москвае эмъюртъёсы нуизы. Тегъёс: Москва кулон Ижкар  